Къэбэрдей-Балъкъэр Республикэм и Iэтащхьэ КIуэкIуэ Казбек IутIыж махуэ лъапIэм и щIыхькIэ цIыхухэм ЗЭРЕХЪУЭХЪУР
Православнэ диныр зезыхьэу Къэбэр-дей-Балъкъэр Республикэм ис ныбжьэгъу лъапIэхэ!
Си гум къыбгъэдэкIыу сынывохъуэхъу IутIыж махуэ лъапIэмкIэ, православнэ чыристан псоми я гуфIэгъуэ нэхъ лъапIэ ды-дэу фи НэщI кIыхьыр зэриухар къэзыгъэлъагъуэмкIэ.
А махуэшхуэр я дамыгъэщ цIыхур псэкIэ къабзэ зэрыхъумрэ къэщIэрэщIэжыныгъэмрэ, гумащIагъэмрэ гуапагъэмрэ, IуэхуфI лэжьыным хуигъэушурэ абы фIэщхъуныгъэр егъэбыдэ, гугъэрэ фIыгъуэрэ, гупсэхугъуэ къыздехь.
Нобэ Къэбэрдей-Балъкъэр Республикэм Православнэ члисэм къалэнышхуэ щегъэзащIэ цIыхухэм псэкупсэ дахагъэ, хьэл-щэн зэтет яхэлъхьэнымкIэ, дин, лъэпкъ зэгурыIуэныгъэр гъэбыдэнымкIэ, фIэщхъуныгъэ зыхэлъхэм папщIэ ар лъабжьэ быдэ, тегъэщIапIэ мэхъу. Къэрал органхэм, нэгъуэщI динхэр зезыхьэхэм быдэу япыщIауэ щыткIэрэ, абы жылагъуэм мыхьэнэшхуэ щиIэщ икIи ди цIыхубэ зэкъуэтыныгъэм хуолажьэ.
Къэбэрдей-Балъкъэрым ис псоми мы махуэ лъапIэм сехъуэхъуну сыхуейщ узыншагъэ быдэ яIэну, мамыру, зэIузэпэщу псэуну. Фи унэхэм хуабагъэрэ гуапагъэрэ илъыну, фи гъащIэр лъагъуныгъэрэ насыпкIэ щызу щытыну, фи Iыхьлыхэр фхуэузыншэну си гуапэщ.
